抱璞吟
作者：李新
朝代：宋

paragraphs: 最憐皇孫衣如鶉，嘗笑參謀衾似鐵。
我今短褐秃無尾，窮年絮被還百結。
朂清祗飲洛口水，祁寒欲避西山雪。
奈何童婢生菜顔，雞肋相將伴頭屑。
小兒窺見已么麽，自言身是西州傑。
青天白日用意深，浮雲薄霧生愁絕。
一夕飲水成內熱，抱璞出門望折節。
餘光箭牖驚客眠，唤作非真應泣血。